cyanic-selkie/wikianc huggingface dataset:
สตาร์ เทรค: บทเริ่มต้นแห่งการเดินทาง
ในปี ค.ศ. 1978 พาราเมาต์จัดงานแถลงข่าวที่ใหญ่ที่สุด ซึ่งจัดขึ้นที่สตูดิโอตั้งแต่ทศวรรษ 1950 เพื่อประกาศว่าไวส์จะกำกับภาพยนตร์ที่ดัดแปลงจากละครโทรทัศน์ดั้งเดิม ด้วยทุนสร้าง 15 ล้านดอลลาร์สหรัฐ หลังการยกเลิก เฟส II นักเขียนหลายคนรีบดัดแปลงบทจากบทโทรทัศน์ของตอน "In Thy Image" ตอนนำร่องดั้งเดิมของ เฟส II มีการแก้ไขเรื่องราวและบทการถ่ายทำอย่างต่อเนื่องจนถึงขั้นปรับปรุงบทภาพยนตร์เป็นรายชั่วโมงในวันที่ถ่ายทำ ยานอวกาศ เอนเทอร์ไพรส์ ได้รับการปรับปรุงใหม่ ทั้งภายในและภายนอก รอเบิร์ต เฟลตเชอร์ ผู้ออกแบบเครื่องแต่งกาย เป็นผู้จัดหาชุดเครื่องแบบใหม่ แฮโรลด์ มิเคลสัน ผู้ออกแบบงานสร้าง เป็นผู้สร้างฉากถ่ายทำ เจอร์รี โกลด์สมิท เป็นผู้แต่งดนตรีประกอบภาพยนตร์ โดยเขามีส่วนร่วมกับ สตาร์ เทรค จนถึงปี ค.ศ. 2002 เมื่อผู้รับเหมาดั้งเดิมสำหรับเอฟเฟกต์แสง พิสูจน์แล้วว่าไม่สามารถทำงานให้เสร็จได้ทันเวลา ดักลัส ทรัมบูล ผู้ออกแบบเทคนิคพิเศษ ถูกร้องขอให้ช่วยเหลือ เพื่อให้เสร็จทำกำหนดฉายในเดือนธันวาคม ปี ค.ศ. 1979 ไวส์นำฟิล์มต้นฉบับของภาพยนตร์ที่เพิ่งเสร็จสมบูรณ์ไปยังงานเปิดตัวในวอชิงตัน ดี.ซี. แต่เขายังรู้สึกว่าภาพยนตร์สุดท้ายที่ฉายนั้นเป็น เป็นภาพยนตร์ที่ตัดมาแบบหยาบ ๆ ของภาพยนตร์ที่เขาต้องการจะสร้าง
ภาพยนตร์ฉายในอเมริกาเหนือเมื่อวันที่ 7 ธันวาคม ค.ศ. 1979 ภาพยนตร์ได้รับการตอบรับที่หลากหลาย โดยวิจารณ์ในเรื่องการขาดฉากโลดโผนและการพึ่งพาเทคนิคพิเศษมากเกินไป ทุนสร้างของภาพยนตร์เพิ่มสูงขึ้นจนถึง 44 ล้านดอลลาร์สหรัฐ และทำเงินทั่วโลก 139 ล้านดอลลาร์สหรัฐ ซึ่งต่ำกว่าที่พาราเมาต์คาดหวังไว้ แต่ก็เพียงพอที่จะทำภาพยนตร์ภาคต่อโดยใช้ทุนสร้างที่ถูกลง รอดเดนเบอร์รี ถูกบังคับให้ออกจากการเป็นผู้อำนวยการสร้างในภาพยนตร์ภาคต่อ สตาร์ เทรค 2: ศึกสลัดอวกาศ (1982) ในปี ค.ศ. 2001 ไวส์เป็นผู้ดูแลภาพยนตร์ดีวีดีฉบับพิเศษซึ่งได้ปรับปรุงระบบเสียงใหม่ เพิ่มเติมฉากและภาพที่สร้างจากคอมพิวเตอร์ใหม่
อีโวส อีสปอร์ต
อีโวส อีสปอร์ต หรือชื่อเดิม ซีโร ละติจูด เป็นองค์กรอีสปอร์ตมืออาชีพ ตั้งอยู่ใน จาการ์ตา, อินโดนีเซีย มีทีมแข่งขันใน อารีนาออฟเวเลอร์, เคาน์เตอร์-สไตรก์: โกลบัลออฟเฟนซิฟ, Dota 2, Fortnite Battle Royale, League of Legends, Mobile Legends: Bang Bang, Battlegrounds PlayerUnknown และ Point Blank
ทีม League of Legends ของ องค์กรตั้งอยู่ใน เวียดนาม และเข้าแข่งขันใน Vietnam Championship Series (VCS) ซึ่งเป็นระดับสูงสุดของ League of Legends ที่มี การแข่งขันสูงที่สุดในประเทศ ทีมกลายเป็นแชมป์ VCS (ชื่อที่จัดขึ้นโดย GIGABYTE นาวิกโยธิน ในเวลานั้น) ในวันที่ 7 เมษายน 2018 ซึ่งเป็นผลงานที่ประสบความสำเร็จในการปรากฏตัวครั้งแรกในลีก สิ่งเหล่านี้ทำให้พวกเขามีคุณสมบัติสำหรับการ เชิญเข้าร่วมงาน Mid-Season Invitational (MSI) ในปี 2018 ซึ่งพวกเขาทำผลงานได้เหนือความคาดหมายกับทีมนานาชาติที่เป็นที่รู้จักมากขึ้น
อารีนาออฟเวเลอร์
EVOS Esports เข้าสู่การแข่งขันเกม อารีนาออฟเวเลอร์ ในปี 2560 ด้วยการซื้อบัญชีรายชื่อทั้งหมดของอินโดนีเซีย ในเดือนสิงหาคม 2018, Hartawan "WyvorZ" Muliadi, Sultandyo "MythR" Raihan และ Hartanto "POKKA" Lius เข้าร่วมทีม EVOS ได้รับรางวัล AOV Star League Season 2 เมื่อวันที่ 16 กุมภาพันธ์ 2019 ซึ่งมีคุณสมบัติสำหรับ Arena Valor World Cup 2019 ใน ฐานะตัวแทนของประเทศอินโดนีเซีย
ลีกออฟเลเจนด์
ทีม League of Legends ของอีโวส อีสปอร์ต เข้าร่วมการแข่งขัน Vietnam Championship Series (VCS) ซึ่งเป็น League of Legends ระดับการแข่งขันที่สูงที่สุดในเวียดนาม. ในการ แบ่งฤดูใบไม้ผลิ VCS 2018, EVOS เสร็จก่อนในฤดูกาลปกติซึ่งลงท้ายด้วยสถิติ 12–2. ตำแหน่งของพวกเขาในฤดูกาลปกติทำให้ EVOS ได้เข้าสู่รอบชิงชนะเลิศในรอบตัดเชือกซึ่งพวกเขาเอาชนะ GIGABYTE นาวิกโยธิน 3–2, เข้าแข่งขันในรอบปี 2018 Mid-Season Invitational (MSI)
ในรอบคัดเลือกกิจกรรมหลักของ MSI 2018 นั้น EVOS เอาชนะ SuperMassive eSports 3–1 เพื่อรักษาความปลอดภัยในกิจกรรมหลัก. EVOS จบการแข่งขันหลักที่ MSI 2018 ด้วยสถิติ 2-8, ไม่ผ่านการคัดเลือกรอบตัดเชือก
mid laner OSoàn "Warzone" เป็นเวลานานของ EVOS VănNgọcSơnเกษียณจากการเล่นอาชีพเมื่อวันที่ 15 กันยายน 2018 และกลายเป็นลำแสงสำหรับองค์กร เขาถูกแทนที่ด้วย V Pet "Petland" Huỳnh Quang Huy และLê "Dia1" PhúQuýเพื่อเตรียมพร้อมสำหรับ VCS 2019 Spring Split EVOS วางที่สามในฤดูกาลปกติด้วยสถิติ 9-5 รอบคัดเลือกในรอบตัดเชือก ในรอบแรกของรอบตัดเชือก EVOS แพ้ 3-2, ตลอดกาลในชุดเพื่อนและในรอบที่สองแพ้ EVOS ฟ้าเล่นเกม 3-1 ย้ายไปเผชิญหน้ากับ พงษ์Vũบัฟฟาโล ในรอบรองชนะเลิศซึ่งพวกเขาหายไป 1-3
เชื่อมั่นประเทศไทยกับนายกฯ อภิสิทธิ์
รายละเอียดรายการ
ในรายการจะแบ่งออกเป็นสองช่วงหลัก ช่วงแรกเป็นการรายงานผลการปฏิบัติงานโดยนายกรัฐมนตรี (เป็นทั้งรายการสดและบันทึกเทป) ช่วงที่สองเป็นช่วงสนทนา โดยทีมงานจะเชิญพิธีกรและ/หรือแขกรับเชิญที่มีชื่อเสียงร่วมในรายการ สถานที่การถ่ายทำส่วนใหญ่จะเป็นที่ ทำเนียบรัฐบาลและห้องส่ง สทท. แต่มีบางครั้งที่มีการถ่ายทำนอกสถานที่ เช่น ในหมู่บ้านที่นายกรัฐมนตรีไปพบปะประชาชน ในรถยนต์หรือเครื่องบินระหว่างการเดินทาง
ความผิดพลาดในการออกอากาศ
ความผิดพลาดในการออกอากาศรายการนี้เกิดขึ้น 2 ครั้ง โดยครั้งแรกเกิดเมื่อวันที่ 24 พฤษภาคม พ.ศ. 2552 รายการออกอากาศช้ากว่าเดิม 1 ชั่วโมง จากการตรวจสอบพบว่า เหตุดังกล่าวเกิดขึ้นจากความขัดข้องของระบบแบตเตอรี่เครื่องไฟฟ้าสำรองเสื่อม เจ้าหน้าที่เทคนิคที่เกี่ยวข้อง ได้นำเครื่องสำรองมาใช้แทนและได้ทดลองและตรวจสอบระบบแล้ว ก็พบว่าสามารถใช้งานได้ตามปกติ จึงนำมาใช้ แต่เกิดเหตุขัดข้องอีก ซึ่งเรื่องดังกล่าวนั้นไม่ได้เกิดจากความผิดพลาดของบุคลากร แต่เป็นเครื่องมืออุปกรณ์ที่ขัดข้องชั่วคราว
ครั้งที่สอง เกิดเมื่อวันที่ 23 สิงหาคม พ.ศ. 2552 โดยทางสถานีได้นำรายการอื่นของสถานีมาออกอากาศแทนไปก่อน จากนั้นนำรายการของวันที่ 16 สิงหาคมกลับมาฉายซ้ำในเวลา 10.00 น. พร้อมขึ้นข้อความหน้าจอโทรทัศน์ระบุ รายการเชื่อมั่นประเทศไทยกับนายกฯ อภิสิทธิ์ ประจำวันที่ 23 สิงหาคม จะออกอากาศในเวลา 11.00 น. ซึ่งเจ้าหน้าที่แจ้งว่าสัญญาณถ่ายทอดสดขัดข้อง ต้องบันทึกเทปแล้วนำมาออกอากาศอีกครั้ง ในเวลา 11.00 น. ทั้งนี้ เมื่อสัญญาณถ่ายทอดสดขัดข้อง นายอภิสิทธิ์ได้บันทึกเทปรายการไว้ เพื่อนำมาออกอากาศในเวลา 11.00 น. หลังจากเหตุการณ์นี้ นายสาทิตย์ วงศ์หนองเตย รัฐมนตรีประจำสำนักนายกรัฐมนตรี ได้มีคำสั่งด่วนปลดนายสุริยงค์ หุณฑสาร ผู้อำนวยการสถานีวิทยุโทรทัศน์แห่งประเทศไทย และให้ดำรงตำแหน่งผู้อำนวยการสำนักประชาสัมพันธ์เขต 5 สุราษฎร์ธานี
รายการพิเศษ
รายการเชื่อมั่นประเทศไทยกับนายกฯ อภิสิทธิ์ ได้ออกอากาศเป็นกรณีพิเศษในวันที่ 21 มีนาคม พ.ศ. 2553 โดยในช่วงแรกของรายการมีการถ่ายทอดทางช่อง 7 ด้วย  โดยมี ภัทร จึงกานต์กุล และ นารากร ติยายน จากช่อง 7 เป็นพิธีกร เป็นการชี้แจงสถานการณ์การชุมนุมของกลุ่มแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน (นปช.) และในช่วงที่สองเป็นการชี้แจงการปฏิบัติงานของรัฐบาลตามปกติ ซึ่งในช่วงนี้ไม่ได้มีการถ่ายทอดทางช่อง 7 เหมือนช่วงแรก
และในสัปดาห์ต่อมาคือในวันที่ 28 มีนาคม ก็งดรายการไป ส่วนในวันที่ 4 เมษายน ก็ได้มีแถลงการณ์พิเศษจากนายกรัฐมนตรีถึงเรื่องเหตุการณ์การชุมนุม ทางโทรทัศน์รวมการเฉพาะกิจ ก่อนทื่จะเป็นรายการตามปกติ โดยเป็นรายการสดไม่ได้มีการบันทึกเทปแต่อย่างใด
และในวันที่ 25 เมษายน ซึ่งได้มีการบันทึกเทปไว้ล่วงหน้าก่อนในวันที่ 24 เมษายน นั้น โดยเป็นรายการพิเศษหลังจากงดการออกอากาศไป 2 สัปดาห์ ซึ่งในครั้งนี้มี พล.อ.อนุพงษ์ เผ่าจินดา เป็นแขกรับเชิญเพื่อชี้แจงการปฏิบัติงานของกองทัพและรัฐบาลเรื่องการชุมนุมของแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน พ.ศ. 2553 ก็ได้มีการรบกวนสัญญาณโดยยิงไปที่ดาวเทียมไทยคม หลังการออกอากาศไปได้ราว 5 นาที ทำให้ต้องมีการยุติการออกอากาศเพื่อแก้ไขราว 8 นาที อีกทั้งในบางพื้นที่ก็ไม่สามารถรับชมได้ ก่อนที่จะออกอากาศได้อีกครั้ง
รายการออกอากาศครั้งสุดท้ายในวันที่ 1 พฤษภาคม พ.ศ. 2554 ก่อนจะมีการประกาศยุบสภาฯ ซึ่งได้มีการบันทึกเทปล่วงหน้าที่ห้องส่ง สทท. เมื่อวันที่ 30 เมษายน โดยเชิญพิธีกรที่เคยร่วมรายการนี้กว่า 100 คน มารวมตัวในห้องส่ง และเปิดโอกาสให้พูดคุยซักถามเรื่องการทำงานของรัฐบาล
2 พฤษภาคม
วันที่ 2 พฤษภาคม เป็นวันที่ 122 ของปี (วันที่ 123 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 243 วันในปีนั้น
สถาบันแห่งชาติเพื่อการพัฒนาเด็กและครอบครัว มหาวิทยาลัยมหิดล
สถาบันแห่งชาติเพื่อการพัฒนาเด็กและครอบครัว มหาวิทยาลัยมหิดล มีฐานะเทียบเท่าคณะหนึ่งในมหาวิทยาลัยมหิดล เป็น “สถาบันแห่งชาติ” ด้านการพัฒนาเด็กและครอบครัวหนึ่งเดียวของประเทศ เน้นการมีส่วนร่วมของเด็ก เยาวชน และครอบครัว ทั้งในกระบวนการวิจัย พัฒนา และขับเคลื่อนองค์ความรู้ งานวิจัยบนพื้นฐานของสังคมไทย
ประวัติ
ในปี พ.ศ. 2533 สืบเนื่องจากการประชุมสุดยอดเพื่อเด็กแห่งสหประชาชาติ(World Summit for Children) และเมื่อวันที่ 12 มีนาคม พ.ศ. 2534 รัฐบาลไทยได้ลงนามรับรองปฏิญญาระดับโลกว่าด้วยความอยู่รอดของเด็กและการปกป้องและพัฒนาเด็ก
ต่อมาในปี พ.ศ. 2535 รัฐบาลไทยได้จัดทำแผนปฏิบัติการหลักของปฏิญญาเพื่อเด็กของประเทศไทยซึ่งกำหนดให้มีการจัดตั้งสถาบันวิชาการระดับชาติ สำหรับพัฒนาเด็กให้มีประสิทธิภาพเพื่อเป็นการสนองนโยบายการพัฒนาเด็กและเยาวชนของประเทศ ในแผนปฏิบัติการพัฒนาการศึกษาอบรมเลี้ยงดูเด็กและวัยรุ่น มหาวิทยาลัยมหิดลจึงเสนอเป็นแกนจัดตั้ง "สถาบันแห่งชาติเพื่อการพัฒนาเด็กและครอบครัว" สำหรับพัฒนาวิชาการเรื่องเด็กและครอบครัวอย่างเป็นองค์รวมเพื่อเพิ่มพลังแก่ครอบครัว  โดยจัดการศึกษาวิจัยพัฒนาและผลิตบุคลากรระดับต่างๆ เพื่อการส่งเสริมการพัฒนาศักยภาพของเด็กและครอบครัวตลอดจนการป้องกันและแก้ไขปัญหาอย่างเป็นรูปธรรมที่เหมาะสมกับบริบทของสังคมวัฒนธรรมและสภาวะโลก
โครงการจัดตั้งสถาบันแห่งชาติเพื่อการพัฒนาเด็กและครอบครัว ได้รับอนุมัติในหลักการตามมติคณะรัฐมนตรีเมื่อวันที่ 7 มิถุนายน พ.ศ. 2537 ให้เป็นโครงการใหม่ทำหน้าที่เป็นหน่วยงานกลางทางวิชาการในระดับชาติในมหาวิทยาลัยมหิดล เพื่อให้ดำเนินการศึกษาวิจัยและผลิตบุคลากรด้านการพัฒนาเด็กและครอบครัวอย่างผสมผสาน โดยเป็นโครงการภายใต้แผนปฏิบัติการพัฒนาการศึกษา อบรมเลี้ยงดูเด็กและวัยรุ่น ปีพ.ศ. 2538-2539 และตอบสนองแผนปฏิบัติการหลักของปฏิญญาเพื่อเด็ก ซึ่งได้กำหนดเป้าหมายในการพัฒนาเด็กของประเทศไทยในรอบ 10 ปี(พ.ศ. 2535 - 2544) ซึ่งระบุว่าเมื่อสิ้นสุดแผนฯ 7 จะมีการจัดตั้งสถาบันเพื่อพัฒนาเด็กเป็นเป้าหมายสนับสนุนข้อที่ 16 และดำเนินการอย่างต่อเนื่องในแผนฯ 8 และต่อไป
วันที่ 8 ธันวาคม พ.ศ. 2538 แต่งตั้งคณะกรรมการนโยบายและคณะกรรมการบริหารโครงการจัดตั้งสถาบันแห่งชาติเพื่อการพัฒนาเด็กและครอบครัว เพื่อดำเนินงานตามนโยบายและแผนงานที่คณะกรรมการนโยบายระดับชาติ
ต่อมา วันที่ 2 ตุลาคมพ.ศ. 2540 ได้ประกาศในราชกิจจานุเบกษา จัดตั้งเป็น สถาบันแห่งชาติเพื่อการพัฒนาเด็กและครอบครัว มหาวิทยาลัยมหิดล ทำหน้าที่วิจัย พัฒนา และขับเคลื่อนองค์ความรู้ งานวิจัยบนพื้นฐานของสังคมไทย
ระดับปริญญามหาบัณฑิต
เปิดสอนจำนวน 2 หลักสูตร ได้แก่
ประเทศบอสเนียและเฮอร์เซโกวีนาในโอลิมปิกฤดูหนาว 2022
ประเทศบอสเนียและเฮอร์เซโกวีนา จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติบอสเนียและเฮอร์เซโกวีนาเป็นตัวแทนประเทศบอสเนียและเฮอร์เซโกวีนาในการส่งนักกีฬาเข้าร่วมแข่งขันทั้งหมดจำนวน 4 คน ใน 2 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
พระภัททิยเถระ
พระภัททิยะ หรือ พระภัททิยเถระ เป็นพระภิกษุสาวกของพระพุทธเจ้า เป็นหนึ่งในปัญจวัคคีย์ และพระอสีติมหาสาวก
พระภัททิยะ เมื่อได้ตรัสรู้ธรรมแล้ว มีบทบาทสำคัญในการช่วยเผยแพร่พระพุทธศาสนาในช่วงต้นพุทธกาล ท่านดำรงอายุพอสมควรแก่กาลก็ดับขันธปรินิพพาน
ชาติกำเนิด
พระภัททิยะ เกิดในตระกูลพราหมณ์ในกรุงกบิลพัสดุ์ เดิมชื่อ “โคธา”
การศึกษา
เมื่อเจริญเติบโตขึ้น ท่านได้ศึกษาศิลปะวิทยาจนจบไตรเพทในสำนักพราหมณ์แห่งเมืองกบิลพัสดุ์
สาเหตุที่ออกบวช
เนื่องด้วยพราหมณ์ผู้เป็นบิดาของท่าน เคยเป็นพราหมณ์ 1 ใน 8 คนที่ได้รับนิมนต์เข้ารับภัตตาหารในพระราชวังกรุงกบิลพัสดุ์ในวันขนานพระนามเจ้าชายสิทธัตถะ และได้ทำนายว่าเจ้าชายสิทธัตถะหากออกผนวชจะได้บรรลุธรรมเป็นพระอรหันตสัมมาสัมพุทธเจ้า บิดาของท่านจึงตั้งใจว่าหากเจ้าชายออกผนวชตนจะออกบวชตาม แต่ด้วยบิดาของท่านมีอายุมากแล้ว และเกรงว่าตนอาจจะอยู่ไม่ถึงวันที่เจ้าชายบรรลุเป็นพระอรหันต์ ท่านจึงสั่งเสียให้ลูกชายคือภัททิยะพราหมณ์ออกบวชหากเจ้าชายออกผนวชตามคำทำนาย โดยเมื่อเจ้าชายออกบวชท่านได้ตามโกณฑัญญะพราหมณ์และบุตรพราหมณ์ 108 จำนวน 3 คนออกบวชด้วย
ประวัติของท่านหลังจากนี้คล้ายคลึงกับประวัติท่านพระอัญญาโกณฑัญญะ
ดูเพิ่มได้ที่ พระอัญญาโกณฑัญญะ
ความสำคัญในพระพุทธศาสนา
พระภัททิยะแม้จะเป็นหนึ่งใน 5 ของกลุ่มพระปัญจวัคคีย์ แต่หลังจากตรัสรู้ธรรมแล้ว ท่านไม่ปรากฏบทบาทสำคัญในทางพระพุทธศาสนาในคัมภีร์ทางพระพุทธศาสนา แต่อย่างไรก็ดีท่านก็ถือว่าเป็นผู้มีส่วนสำคัญในการช่วยพระพุทธเจ้าเผยแพร่พระพุทธศาสนาในช่วงต้นพุทธกาล
บั้นปลายชีวิต
ในคัมภีร์ทางพระพุทธศาสนาไม่ระบุว่าท่านดับขันธปรินิพพานเมื่อใดและที่ใด แต่ท่านคงดำรงขันธ์อยู่พอสมควรแก่กาลจึงปรินิพพาน
XPS
XPS อาจหมายถึง
ดิอีสต์ไลต์
ดิอีสต์ไลต์ (더 이스트라이트; The East Light) เป็นวงดนตรีเกาหลีใต้ ก่อตั้งโดยค่าย มีเดียไลน์เอนเตอร์เทนเมนต์ ประกอบไปด้วยสมาชิก6 คนคือ ซอกช็อล, อึนซ็อง, ซึงฮย็อน, จุนอุค, ซากัง และ อูจิน เปิดตัวอย่างเป็นทางการกับซิงเกิ้ล "โฮลลา" เมื่อวันที่ 3 พฤศจิกายน ค.ศ. 2016 ต่อมาซอกชอลและซึงฮยอนได้ทำการฟ้องร้องบริษัทต้นสังกัด จากกรณีโปรดิวเซอร์ของค่ายทำร้ายร่างกายสมาชิกวง ภายหลังการฟ้องร้องทำให้สมาชิก คือ จุนอุค ซากัง อึนซ็อง และอูจิน ยุติการทำกิจกรรมร่วมกับดิอีสต์ไลต์ เพื่อป้องกันภาวะแทรกซ้อนในอนาคตจากคดีความที่เกิดขึ้น และได้ยุบวงในปี 2018
เคอิจิ นัมบะ
เคอิจิ นัมบะ เป็นนักพากย์ชายชาวญี่ปุ่น มีผลงานมากมายเป็นที่รู้จัก จุดเด่นของเขาคือสามารถดัดเสียงให้แหลมเล็ก จนสามารถพากย์เสียงตัวละครที่ไม่ใช่ชายแท้ เช่น อโฟรดิตี้ ในเซนต์เซย่า และซอยไซต์ ในเซเลอร์มูน ได้อย่างสมบทบาท
ปัจจุบันนอกจากเป็นนักพากย์แล้ว นัมบะยังเป็นเจ้าของบริษัท เคคเคคอร์เปอเรชัน ซึ่งเป็นบริษัทเอเจนซี่รับจัดหานักพากย์อีกด้วย โดยที่ มายูมิ โช ภรรยาของเขา ก็สังกัดอยู่ที่ค่ายนี้เช่นกัน
ประวัติ
เคอิจิ นัมบะ เกิดเมื่อ 26 สิงหาคม พ.ศ. 2500 ที่ จังหวัดยามางูจิ ประเทศญี่ปุ่น สังกัดอาโอนิโปรดักชัน
แหล่งข้อมูลอื่น
1957
วิทยาลัยเกษตรและเทคโนโลยีเพชรบุรี สถาบันการอาชีวศึกษาเกษตรภาคกลาง
วิทยาลัยเกษตรและเทคโนโลยีเพชรบุรี (อังกฤษ : Phetchaburi College of Agriculture and Technology ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคกลาง ตั้งอยู่ในจังหวัดเพชรบุรี โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
ประวัติ
วิทยาลัยเกษตรและเทคโนโลยีเพชรบุรี ก่อตั้งขึ้นเมื่อวันที่ 27 มีนาคม พ.ศ. 2514 บนเนื้อที่ซึ่งเดิมเป็นที่ดินของ จอมพลสฤษดิ์ ธนะรัชต์ จึงเป็นที่มาของชื่อ "เกษตรจอมพล" วิทยาลัยตั้งอยู่ทางทิศเหนือของหมู่บ้านสามพระยา อำเภอชะอำ จังหวัดเพชรบุรี โดยแบ่งการเรียนการสอนออกเป็น 2 หลักสูตร คือ ประกาศนียบัตรวิชาชีพตามโครงการขยายโอกาสทางการศึกษาการเกษตรเพื่อชีวิตและประกาศนียบัตรวิชาชีพชั้นสูง นอกจากนี้ ยังเปิดสอนหลักสูตรวิชาชีพเกษตรกรรมระยะสั้นตามโครงการอาชีวศึกษาเพื่อพัฒนาชนบท เพื่อผลิตบุคลากรทางด้านการเกษตรตามความต้องการของตลาดแรงงานและชุมชนในเขตจังหวัดเพชรบุรีและประจวบคีรีขันธ์
หลักสูตรที่เปิดสอน
วิทยาลัยเกษตรและเทคโนโลยีเพชรบุรี ปัจจุบันเปิดทำการเรียนการสอน 2 ระดับ คือ ปวช. และ ปวส. (ในอนาคตจะเปิดสอนระดับปริญญาตรี)
หลักสูตรประกาศนียบัตรวิชาชีพ หลักสูตรปรกาศนียบีตรวิชาชีพชั้นสูง
คิม แจ-คย็อง
คิม แจ-คย็อง(24 ธันวาคม 2531– )เป็นนักร้อง นักแสดง นางแบบ ชาวเกาหลีใต้
ประวัติ
แจคย็องเกิดวันที่24 ธันวาคม 1988 ใน โซล เกาหลีใต้ เธอจบการศึกษาจากโรงเรียนมัธยมชูช็อนไฮสคูล (Deungchon High School) และจบการศึกษาจาก มหาวิทยาลัยสตรีดงดุก นอกจากนี้เธอยังชอบออกแบบแฟชั่น เธอยังเคยเป็นเด็กฝึกหัดของค่าย เจวายพีเอนเตอร์เทนเมนต์จากนั้นได้ย้ายมาฝึกกับ ดีเอสพี มีเดีย
รายชื่อผลงานเพลง
ดูบทความหลัก รายชื่อผลงานเพลงของวงเรนโบว์
แหล่งข้อมูลอื่น
1988
โรงพยาบาลกรุงเทพ
โรงพยาบาลกรุงเทพ (Bangkok Hospital) ในปี พ.ศ. 2561 ได้ขยายเครือข่ายรวม 46 สาขา ต่อมาใน ปี พ.ศ. 2562 ได้เปิดขยายสาขาอีก 3 สาขาได้แก่ Samitivej Japanese Regional Hospital โรงพยาบาลกรุงเทพเขาใหญ่ โรงพยาบาลกรุงเทพเชียงราย และในปี พ.ศ. 2563 ได้เปิด โรงพยาบาลกรุงเทพจอมเทียน และขยายเครือข่ายรวม 50 สาขา ในปี พ.ศ. 2563
โรงพยาบาลครอบคลุมพื้นที่ให้บริการแทบทุกภูมิภาคของไทย โดยเฉพาะในเมืองใหญ่และแหล่งท่องเที่ยว ด้วยทีมแพทย์เฉพาะทาง บุคลากรมืออาชีพ และเทคโนโลยีทางการแพทย์ที่ทันสมัย ประสิทธิภาพสูง เพรียบพรัอมด้วยบริการฉุกเฉินและบริการพิเศษเหนือระดับ สิ่งอำนวยความสะดวกครบครัน เพื่อสนองตอบทุกความต้องการของผู้ใช้บริการทั้งชาวไทยและชาวต่างประเทศ บริษัทเป็นผู้ประกอบการธุรกิจโรงพยาบาลเอกชนขนาดใหญ่ของประเทศ โดยมีโรงพยาบาลเครือข่ายในไทยและกัมพูชา ดำเนินการภายใต้ชื่อโรงพยาบาล 6 กลุ่ม คือ กลุ่มโรงพยาบาลกรุงเทพ กลุ่มโรงพยาบาลสมิติเวช โรงพยาบาลบี เอ็น เอช กลุ่มโรงพยาบาลพญาไท กลุ่มโรงพยาบาลเปาโลเมโมเรียล และกลุ่มโรงพยาบาลรอยัล นอกจากนี้เครือข่ายของบริษัท กรุงเทพดุสิตเวชการ จำกัด (มหาชน) ยังรวมถึงธุรกิจที่ให้การสนับสนุนด้านการแพทย์ ได้แก่ ธุรกิจห้องปฏิบัติการทางการแพทย์ ธุรกิจผลิตยาและธุรกิจผลิตน้ำเกลือ เป็นต้น
ตั้งอยู่ 2 ซ.ศูนย์วิจัย 7 ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร และเป็นโรงพยาบาลที่ได้รับพระราชทานตราครุฑ
องค์การส้วมโลก
องค์การส้วมโลก (World Toilet Organization หรือ WTO) เป็นองค์การไม่แสวงหาผลประโยชน์ที่ดำเนินการเพื่อปรับปรุงส้วมและสุขอนามัยทั่วโลก โดยองค์การส้วมโลกมุ่งเน้นไปที่ห้องส้วมมากกว่าด้านประปา องค์การก่อตั้งในปี 2001 กับประเทศสมาชิก 15 ประเทศ ที่ปัจจุบันมีองค์การ 151 องค์การใน 53 ประเทศ ที่ทำงานร่วมกำจัดสิ่งเลวร้ายและการสุขาภิบาลอย่างยั่งยืน ซึ่งองค์การยังเป็นผู้จัดการประชุมส้วมโลก
กีฬาสกีลีลาในโอลิมปิกเยาวชนฤดูหนาว 2016
กีฬาสกีลีลาในโอลิมปิกเยาวชนฤดูหนาว 2016 เป็นการแข่งขันกีฬาสกีลีลาที่จัดขึ้นในเมืองลิลเลฮัมเมร์ ประเทศนอร์เวย์ กำหนดแข่งขันระหว่างวันที่ 14-19 กุมภาพันธ์ ค.ศ.2016 โดยได้จัดขึ้นที่ Hafjell Freepark และ Oslo Vinterpark
ซึ่งการแข่งขันกีฬาสกีลีลาครั้งนี้มีการแข่งขันทั้งหมด 6 รายการ คือ ประเภททีมชาย 3 รายการ และประเภททีมหญิง 3 รายการ รายการผสม 0 รายการ โดยจะมีนักกีฬาเข้าร่วมแข่งขัน 67 คน จาก 24 ประเทศ
ตารางการแข่งขัน
ตารางข้างล่างนี้เป็นตารางการแข่งขันทั้งหมด 6 รายการ
คัยโรโบต (เขตอัยนี)
คัยโรโบต (Хайробод) เป็นหมู่บ้านในแคว้นซุฆด์, ภาคเหนือของประเทศทาจิกิสถาน ซึ่งเป็นส่วนหนึ่งของจาโมอัตดาร์ดาร์ในเขตอัยนี
สามย่าน (ภาพยนตร์)
สามย่าน เป็นภาพยนตร์ไทยแนวตลก ออกฉายเมื่อวันที่ 20 พฤษภาคม พ.ศ. 2553 กำกับโดยภูพิงค์ พังสะอาด, ยุทธเลิศ สิปปภาค, เจริญพร อ่อนละม้าย นำแสดงโดย เกียรติศักดิ์ อุดมนาค, โก๊ะตี๋ อารามบอย, อี๊ด โปงลางสะออน, ทองภูมิ สิริพิพัฒน์, ปิยา พงศ์กุลภา, ปานวาด เหมมณี, ค่อม ชวนชื่น, ลูลู่ตี๋ โปงลางสะออน, ลาล่า โปงลางสะออน, ปฏิญญา ควรตระกูล, อังเคิล อดิเรก, เห็ดเผาะ เชิญยิ้ม เป็นภาพยนตร์เปิดตัวของค่ายหนัง ค่าย ฟิล์ม อาร์ อัส ในเครืออาร์เอส
วงศ์โกงกาง
วงศ์โกงกาง หรือ Rhizophoraceae เป็นวงศ์ของพืชมีดอกเขตร้อน ส่วนใหญ่เป็นไม้ในป่าชายเลน พบทั้งสิ้น 149 สปีชีส์ มี 16 สกุล มักเป็นพืชพื้นเมืองในโลกเก่า ส่วนใหญ่เป็นพืชมีเนื้อไม้ มีดอก และมีกลีบดอก 5 กลีบ ปัจจุบันอยู่ในอันดับ Malpighiales แต่ใน Cronquist systemจะอยู่ในอันดับ Rhizophorales
การใช้ประโยชน์
บางชนิดใช้ไม้ในการก่อสร้างหรือตอกเสาเข็ม พบส่วนผสมของแทนนินในเปลือกไม้
สถาปัตยกรรมจอร์เจียน
สถาปัตยกรรมจอร์เจียน (Georgian architecture) เป็นลักษณะสถาปัตยกรรมที่รุ่งเรืองระหว่าง ค.ศ. 1720 จนถึง ค.ศ. 1840 ซึ่งตรงกันกับรัชสมัยพระเจ้าจอร์จสี่พระองค์ในราชวงศ์แฮโนเวอร์ที่ครองราชย์ในสหราชอาณาจักร ได้แก่ พระเจ้าจอร์จที่ 1 พระเจ้าจอร์จที่ 2 พระเจ้าจอร์จที่ 3 และพระเจ้าจอร์จที่ 4 ผู้ทรงครองราชย์ระหว่างเดือนสิงหาคม ค.ศ. 1714 มาจนกระทั่งถึงเดือนมิถุนายน ค.ศ. 1830
ประวัติ
สถาปัตยกรรมจอร์เจียเป็นลักษณะสถาปัตยกรรมที่ตามมาจากสถาปัตยกรรมบาโรกแบบอังกฤษของเซอร์คริสโตเฟอร์ เร็น, เซอร์จอห์น แวนบรูห์ และ นิโคลัส ฮอคสมัวร์ สถาปนิกคนสำคัญผู้สนับสนุนให้มีการเปลี่ยนแปลงจากบาโรกคือโคเลน แคมพ์เบลล์ผู้ประพันธ์หนังสือที่มีอิทธิพล “Vitruvius Britannicus” (สถาปัตยกรรมบริติช); ริชาร์ด บอยล์ เอิร์ลแห่งคอร์คที่ 4 และลูกศิษย์เอกวิลเลียม เคนท์; ทอมัส อาร์เชอร์; และ จาโคโม เลโอนิผู้ใช้เวลาส่วนใหญ่ในอังกฤษ
ลักษณะของสถาปัตยกรรมจัดได้เป็นหลายประเภท แต่ลักษณะจอร์เจียหลักเป็นได้ทั้งสถาปัตยกรรมพาลเลเดียนและกอทิก และแบบจีน (Chinoiserie) ซึ่งเป็นลักษณะที่คู่กับโรโกโกของยุโรป ตั้งแต่กลางคริสต์ทศวรรษ 1760 การก่อสร้างสถาปัตยกรรมฟื้นฟูคลาสสิกก็เป็นที่นิยมกันอย่างแพร่หลาย โดยมีสถาปนิกผู้นำเช่นโรเบิร์ต อาดัม, เจมส์ กิบส์, เซอร์วิลเลียม เชมเบอร์ส, เจมส์ วัตต์, เฮนรี ฮอลแลนด์ และเซอร์จอห์น โซน สถาปัตยกรรมฟื้นฟูกรีกก็ได้รับการผสานเข้าไปในลักษณะของสถาปัตยกรรมแบบจอร์เจีย ซึ่งเป็นลักษณะของสถาปัตยกรรมที่มีความสมส่วนและความสมมาตร ความสูงของหน้าต่างก็ใช้การคำนวณจากอัตราส่วนง่ายๆ ระหว่างความสูงและความกว้างหรือกับรูปทรงของห้อง คำว่า "Regular" เป็นคำที่ใช้ที่เป็นัยยะถึงความสมมาตร และ ความสัมพันธ์อันใกล้ชิดกับกฎของสถาปัตยกรรมแบบคลาสสิก ถ้าขาดความสมมาตรจากการต่อเติมสถาปัตยกรรมแบบจอร์เจียกับสิ่งก่อสร้างเก่าก็จะถือว่าเป็นข้อบกพร่อง ความได้สัดส่วนที่เป็นระเบียบของด้านหน้าอาคารที่รายถนนเป็นวัตถุประสงค์ของการออกแบบเมืองของสถาปัตยกรรมแบบจอร์เจีย การออกแบบสถาปัตยกรรมแบบจอร์เจียมักจะวางตามแบบลักษณะสถาปัตยกรรมแบบคลาสสิก (Classical order) และการตกแต่งที่มาจากกรีกและโรมันโบราณ วัสดุที่ใช้ในการก่อสร้างมักจะเป็นอิฐหรือหิน สีที่ใช้ก็มักจะเป็นสีแดง, ส้ม หรือ ขาว แต่สถาปัตยกรรมแบบจอร์เจียสมัยใหม่ใช้สีมากกว่าสีที่กล่าว
พระสันตะปาปา
พระสันตะปาปา (papa มาจากคำว่า πάππας, "บาทหลวง"; Pope) หมายถึง มุขนายกแห่งคริสตจักรกรุงโรม (Bishop of the Church of Rome) และผู้นำคริสตจักรโรมันคาทอลิกทั่วโลก คริสตจักรนี้ถือว่าพระสันตะปาปาเป็นผู้สืบตำแหน่งจากนักบุญซีโมนเปโตรอัครทูตของพระเยซู สมเด็จพระสันตะปาปาฟรานซิสเป็นพระสันตะปาปาพระองค์ปัจจุบันตามการประชุมเลือกตั้งพระสันตะปาปาในวันที่ 13 มีนาคม ค.ศ. 2013
ตำแหน่งของพระสันตะปาปา ในภาษาอังกฤษเรียก ปาปาซี (Papacy) และรัฐบาลคริสตจักรในพระสันตะปาปาเรียก "สันตะสำนัก" ตั้งอยู่ที่กรุงโรม โดยถือตามความเชื่อสืบมาว่า นักบุญเปโตรและนักบุญเปาโลอัครทูตได้พลีชีพเป็นมรณสักขีในศาสนาคริสต์ที่นี่ พระสันตะปาปายังทรงดำรงตำแหน่งประมุขนครรัฐวาติกันด้วย ซึ่งเป็นรัฐอธิปไตยที่ตั้งอยู่ภายในกรุงโรม
ตำแหน่งพระสันตะปาปาถือเป็นตำแหน่งที่เก่าแก่ที่สุดในโลกตำแหน่งหนึ่ง และมีบทบาทสำคัญในประวัติศาสตร์โลก ในสมัยโบราณพระสันตะปาปามีหน้าที่หลักในการเผยแผ่ศาสนาคริสต์และตัดสินข้อขัดแย้งด้านความเชื่อภายในคริสตจักร ในสมัยกลางพระสันตะปาปามีบทบาทสำคัญมากในทางโลกในยุโรปตะวันตกด้วย เช่น เป็นผู้ตัดสินความขัดแย้งระหว่างประมุขของรัฐ รวมถึงสงครามหลายครั้ง ปัจจุบันนี้นอกจากจะทำหน้าที่ด้านเผยแผ่ศาสนาคริสต์แล้ว พระสันตะปาปายังปฏิบัติพระกรณียกิจด้านคริสต์ศาสนสัมพันธ์และศาสนสัมพันธ์ งานการกุศล และการปกป้องสิทธิมนุษยชนด้วย
ตั้งแต่สมัยใหม่เป็นต้นมา พระสันตะปาปาได้สูญเสียอำนาจทางฝ่ายโลก ปัจจุบันจึงเน้นแต่ด้านศาสนา ในปี ค.ศ. 1870 คริสตจักรโรมันคาทอลิกมีประกาศคำสอนต้องเชื่อว่าพระสันตะปาปาไม่เคยผิดพลาดในการกำหนดหลักความเชื่อและศีลธรรม แต่ก็ไม่ค่อยประกาศใช้บ่อยครั้งนัก การประกาศครั้งแรกเกิดขึ้นในปี ค.ศ. 1950 เรื่องยืนยันว่าเรื่องแม่พระรับเกียรติยกขึ้นสวรรค์เป็นคำสอนต้องเชื่อ
ประวัติ
คำว่า Papa ในภาษาละติน หรือ Pappas ในภาษากรีก แปลว่า บิดา ศาสนาคริสต์ตะวันออกได้ใช้คำนี้เพื่อหมายถึงมุขนายกและบาทหลวงระดับสูงในคริสตจักร ต่อมาคำนี้ถูกใช้เป็นคำนำหน้านามของอัครบิดรแห่งอะเล็กซานเดรียมาตั้งแต่คริสต์ศตวรรษที่ 3 และต่อมาจึงใช้กับบรรดามุขนายกในศาสนาคริสต์ตะวันตกด้วย มาร์เซลลินุสเป็นมุขนายกองค์แรกของคริสตจักรกรุงโรมที่ใช้คำนำหน้านามว่าพระสันตะปาปา แต่ก็เป็นการใช้อย่างไม่เป็นทางการ จนกระทั่งคริสต์ศตวรรษที่ 6 เป็นต้นมา คริสตจักรโรมันคาทอลิกจึงใช้คำว่าพระสันตะปาปากับมุขนายกแห่งกรุงโรมโดยเฉพาะ และในคริสต์ศตวรรษที่ 11 สมเด็จพระสันตะปาปาเกรกอรีที่ 7 ได้ประกาศให้คำว่า "พระสันตะปาปา" สงวนไว้ใช้กับมุขนายกแห่งกรุงโรมเท่านั้น
พระอิสริยยศทางการ
รายชื่อพระอิสริยยศอย่างเป็นทางการของพระสันตะปาปาตามหนังสือ Annuario Pontificio (รายงานประจำปีของสันตะสำนัก) ได้แก่
"มุขนายกแห่งโรม, ผู้แทนพระคริสต์, ผู้สืบตำแหน่งเจ้าชายแห่งอัครทูต, ปอนทิฟสูงสุดแห่งพระศาสนจักรสากล, ไพรเมตแห่งอิตาลี, อัครมุขนายกและมุขนายกมหานครแห่งแขวงโรม, อธิปัตย์แห่งนครรัฐวาติกัน, ผู้รับใช้ของบรรดาผู้รับใช้พระเป็นเจ้า."
ส่วนคำว่า "พระสันตะปาปา" (Papa) ไม่ปรากฏเป็นพระอิสริยยศทางการ แต่มักใช้เป็นชื่อเอกสาร และเขียนย่อเป็น PP. (มาจาก papa pontifex) กำกับลงท้ายในลายพระอภิไธย เช่น สมเด็จพระสันตะปาปาปอลที่ 6 ทรงลงพระนามว่า "Paulus PP. VI"
ผู้อ้างตนเป็นพระสันตะปาปา
ผู้อ้างตนเป็นพระสันตะปาปา หรือ พระสันตะปาปาซ้อน (antipope) หมายถึง ผู้ที่เป็นพระสันตะปาปาโดยไม่ถูกต้อง ทั้งที่อ้างตัวเอง เกิดจากความสับสน หรือได้รับเลือกให้เป็นพระสันตะปาปาแล้ว แต่ไม่ได้รับการแต่งตั้งอย่างเป็นทางการ หรือได้รับตำแหน่งโดยถูกต้องแล้ว แต่ถือกันว่าเป็นพระสันตะปาปาอย่างไม่ถูกต้อง และเป็นปรปักษ์ต่อพระสันตะปาปาที่ได้รับเลือกมาอย่างถูกต้องตามกฎหมายศาสนจักร
พระสันตะปาปาซ้อนมักเกิดจากความขัดแย้งระหว่างผู้ปกครองฝ่ายอาณาจักรกับฝ่ายคริสตจักรในขณะนั้น โดยเฉพาะกับจักรวรรดิโรมันอันศักดิ์สิทธิ์ ทั้งนี้ผู้ปกครองในหลายสมัยพยายามจะเข้ามาแทรกแซงศาสนจักร ส่วนศาสนจักรเองนั้น ตามประวัติศาสตร์ก็ปรากฏว่ามีการพยายามแทรกแซงทางโลกเช่นเดียวกัน เช่นการสนับสนุน antiking ในประเทศเยอรมนีสมัยก่อน
ความไม่ลงรอยกันในการเลือกพระสันตะปาปาในศาสนจักรโรมันคาทอลิกนั้น ภายหลังนำไปสู่การปฏิรูปศาสนาฝ่ายโปรเตสแตนต์ในที่สุด
รายนามพระสันตะปาปาซ้อนมาจากมุมมองของนิกายโรมันคาทอลิก ผู้อ้างตนเป็นพระสันตะปาปาบางพระองค์อาจจะถือเป็นพระสันตะปาปาที่ถูกต้องในมุมมองของนิกายอื่น
พระสันตะปาปาพระองค์สุดท้าย
มีการพยากรณ์กันว่า พระสันตะปาปาองค์สุดท้ายจะใช้พระนามว่า "เปโตร" (สมเด็จพระสันตะปาปาเปโตรที่ 2)
หมายเหตุ
ฝ่ายคาทอลิกเรียก "พระสังฆราชแห่งพระศาสนจักรกรุงโรม"
รินะ อิซึตะ
รินะ อิซึตะ (伊豆田 莉奈; เกิด 26 พฤศจิกายน พ.ศ. 2538) เป็นผู้จัดการและสมาชิกวงไอดอลญี่ปุ่นซีจีเอ็มโฟร์ตีเอต และอดีตสมาชิกวงไอดอลญี่ปุ่นเอเคบีโฟร์ตีเอตและบีเอ็นเคโฟร์ตีเอต
ประวัติ
รินะ อิซึตะ เกิดเมื่อวันที่ 26 พฤศจิกายน พ.ศ. 2538 ที่จังหวัดไซตามะ ประเทศญี่ปุ่น กรุ๊ปเลือด A ความสูง 158 เซนติเมตร
รินะเป็นอดีตสมาชิก รุ่นที่ 10 ทีม 4 ของวงพี่สาวเอเคบีโฟร์ตีเอต​ โดยวันที่ 13 เมษายน พ.ศ. 2560 เธอได้ประกาศว่าจะย้ายมาอยู่วงน้องสาวที่ประเทศไทยซึ่งคือวง บีเอ็นเคโฟร์ตีเอต   หลังจากย้ายมาเป็นสมาชิกของบีเอ็นเคโฟร์ตีเอตแล้ว สถานะของเธอเริ่มต้นจากการเป็นเด็กฝึกหัด (เค็งกีวเซ) เช่นเดียวกับสมาชิกรุ่นที่ 1 ทั้งหมด จนกระทั่งวันที่ 24 ธันวาคม พ.ศ. 2560 ในงาน BNK48 We wish you รินะ อิซึตะได้รับเลือกให้เป็นหนึ่งในสมาชิกของทีมบีทรี (Team BIII) ซึ่งจะเป็นทีมที่จะทำการแสดงในโรงละครหรือเธียเตอร์ของวง
ปี พ.ศ. 2562 ในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 รินะได้รับคะแนนอยู่ในอันดับที่ 21 ได้เป็นเซ็นบัตสึในเพลงรองของซิงเกิลที่ 6 "ก็เพราะว่าชอบเธอ" ต่อมาวันที่ 10 กรกฎาคม ในงานเปิดตัววงน้องสาว CGM48 We Need You เจ้า ได้มีการประกาศย้ายสมาชิก ประกอบด้วย รินะ อิซึตะ และ ปุณยวีร์ จึงเจริญ (ออม) โดยทั้ง 2 คนจะย้ายไปในสถานะสมาชิกวงซีจีเอ็มโฟร์ตีเอต พร้อมรับตำแหน่งผู้จัดการวงและหัวหน้าวงตามลำดับ ซึ่งจะมีผลเมื่อซีจีเอ็มโฟร์ตีเอตประกาศสมาชิกรุ่นแรก
ประวัติทีม
AKB48 Kenkyuusei → Team Unknown → Team A → Team B → Team 4 → BNK48 → Team BIII → CGM48 → Team C
คติคำนึงประโยชน์ (สถาปัตยกรรม)
ในสถาปัตยกรรม คติคำนึงประโยชน์ (functionalism) เป็นหลักการที่สถาปนิกควรออกแบบอาคารนั้นโดยยึดจากวัตถุประสงค์ของอาคารนั้น คำพูดนี้ดูจะขาดความเป็นตัวเองมากกว่าที่ปรากฎเห็นครั้งแรก และเป็นสิ่งที่ดูสับสนและเกิดข้อพิพาทในวงการอาชีพ โดยเฉพาะอย่างยิ่งที่เกี่ยวข้องกับสถาปัตยกรรมสมัยใหม่ สถาปัตยกรรมแบบคติคำนึงประโยชน์มีอิทธิพลอย่างยิ่งในเยอรมนี เชโกสโลวาเกีย สหภาพโซเวียต และเนเธอร์แลนด์
มายูมิ โช
มายูมิ โช เป็นนักพากย์หญิงที่มีชื่อเสียงคนหนึ่งของประเทศญี่ปุ่น โดยหลังจากที่แต่งงานกับเคอิจิ นัมบะ ที่เป็นนักพากย์เหมือนกัน เธอก็ลาวงการไปพักใหญ่ ๆ แต่ปัจจุบันได้กลับมารับงานพากย์เหมือนเดิมแล้ว
คติคำนึงประโยชน์ (สถาปัตยกรรม)
การคำนึงประโยชน์ในอาคารนั้น สามารถค้นกลับไปได้ในหลักการคลาสสิกสามข้อของวิตรูวิอุส (Vitruvian triad) อันได้แก่ความแข็งแรงมั่นคง (FIRMITAS), การใช้ประโยชน์ได้ (VTILITAS) และความงาม (VENVSTAS) ซึ่งเป็นหนึ่งใน 3 ข้อของคุณลักษณะทางสถาปัตยกรรม มุมมองของวิทยาแนวการหน้าที่เป็นสิ่งพื้นฐานของสถาปนิกฟื้นฟูกอทิกบางท่าน โดยเฉพาะออกัสตัส พิวจิน เขียนไว้ว่า "ไม่ควรมีสิ่งเติมแต่งในอาคาร ที่ไม่จำเป็นต่อความสะดวก โครงสร้าง หรือ ความเหมาะสม" และ "สิ่งประดับทั้งหมดมีไว้เพื่อให้โครงสร้างที่จำเป็นของอาคารดีขึ้น"
มายูมิ โช
แหล่งข้อมูลอื่น
1965
กีฬามวยสากลสมัครเล่นในโอลิมปิกฤดูร้อน 2016 – รอบคัดเลือก
การแข่งขันกีฬามวยสากลสมัครเล่นในโอลิมปิกฤดูร้อน 2016 รอบคัดเลือก เป็นการแข่งขันมวยสากลสมัครเล่นเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 286 คน แต่ละประเทศสามารถส่งนักกีฬาเข้าแข่งขันได้สูงสุด 13 คน (1 คนต่อรายการ) การคัดเลือกสิ้นสุดเมื่อวันที่
ประเทศบรูไนดารุสซาลามในซีเกมส์
ประเทศบรูไนดารุสซาลามในซีเกมส์ เข้าร่วมการแข่งขันกีฬาซีเกมส์ครั้งแรกในซีเกมส์ 1977 ที่กัวลาลัมเปอร์ ประเทศมาเลเซีย ได้รับเหรียญจากการแข่งขันกีฬาซีเกมส์ 14 เหรียญทอง 55 เหรียญเงิน 163 เหรียยทองแดง
ชิเงรุ มิยาโมโตะ
ประวัติ
มิยาโมโตะเกิดวันที่ 16 พฤศจิกายน พ.ศ. 2495 ที่เมืองโซโนเบะ (ปัจจุบันเป็นเมืองนันตัง) จังหวัดเกียวโต ประเทศญี่ปุ่น ในวัยเด็กนั้นมิยาโมโตะชอบการวาดภาพและระบายสี รวมถึงการวาดภาพสิ่งต่าง ๆ รอบตัว และใน พ.ศ. 2513 เขาได้เขาเรียนที่วิทยาลัยศิลปะคานาซาวะ (金沢美術工芸大学) ในสาขาออกแบบอุตสาหกรรม ภายหลังจบการศึกษาเขาได้พบกับ ฮิโรชิ ยามาอูจิ ผู้บริหารของนินเทนโดในขณะนั้น ได้รับมิยาโมโตะเข้ามาฝึกงาน
นินเทนโด
ในช่วงที่เกมอาร์เคดชื่อเรดาร์สโคปได้รับความนิยมในญี่ปุ่น ทางนินเทนโดอเมริกาได้มีการสั่งเข้ามาเป็นจำนวนมาก แต่เมื่อเครื่องเกมได้ส่งไปถึงสหรัฐอเมริกานั้นความนิยมของเกมได้ลดลงจนทำให้เครื่องเกมเหลือค้างโกดังเป็นจำนวนมาก ทางนินเทนโดอเมริกาได้ขอให้ทางนินเทนโดญี่ปุ่นส่งนักออกแบบหาเกมใหม่มาแทนที่เกมเดิมภายในเครื่องด่วน ทางนินเทนโดญี่ปุ่นจึงได้ส่งมิยาโมโตะในขณะนั้นที่ไม่มีหน้าที่ความรับผิดชอบเกมใด มิยาโมโตะได้ออกแบบเกมดองกี้คองซึ่งเป็นเกมแรกของเขา รวมถึงได้แต่งเพลงในเกมเองจากคีย์บอร์ด ภายหลังจากเกมได้ออกแบบมาแล้วนั้น ทางโปรแกรมเมอร์ได้จัดการให้เครื่องเล่นเรดาร์สโคปมาใช้เกมดองกี้คองแทนที่ ซึ่งเกิดการประสบความสำเร็จเกินคาด ทำให้นินเทนโดอเมริกา ที่เป็นบริษัทเปิดใหม่ในขณะนั้น กลายมาเป็นส่วนหนึ่งในตลาดเกม นอกจากนี้ยังส่งผลต่อไปถึงตัวละครสองในสามนั้นได้รับความนิยม ได้แก่ ดองกีคอง และ มิสเตอร์วีดีโอ (ซึ่งตอนหลังกลายมาเป็นมาริโอ) มาริโอได้กลายมาเป็นสัญลักษณ์ของนินเทนโดในปัจจุบัน โดยมีเกมที่ออกมาหลายเกมที่ใช้ตัวละครนี้เป็นหลัก และดองกีคองเองก็ได้มีเกมออกมาหลายเกมเช่นเดียวกัน
การเลื่อนการออกจำหน่ายเกม
เนื่องจากการที่มิยาโมโตะต้องการให้เกมที่ออกมาสมบูรณ์แบบที่สุด ทำให้เกมของนินเทนโดมีหลายครั้งที่ออกตัวล่าช้ากว่าเวลาที่ได้กำหนดไว้
รางวัลและเกียรติประวัติ
ในวันที่ 13 มีนาคม พ.ศ. 2549 มิยาโมโตะได้รับเครื่องราชย์ฝรั่งเศสโดยได้ตำแหน่ง Chevalier ("อัศวิน") Ordre des Arts et des Lettres พร้อมกับนักออกแบบเกมคนอื่นได้แก่ Michel Ancel และ Frédérick Raynal
ในวันที่ 28 พฤศจิกายน พ.ศ. 2549 มิยาโมโตะได้ปรากฏชื่อในนิตยสารไทม์ เป็นบุคคลสำคัญในเอเชีย พร้อมกับ ฮายาโอะ มิยาซากิ มหาตมะ คานธี แม่ชีเทเรซา บรูซ ลี และ ดาไลลามะ และ เขาได้ถูกเสนอชื่อในฐานะบุคคลที่มีอิทธิพลสำคัญของโลกประจำปี 2550
ชีวิตส่วนตัว
มิยาโมโตะแต่งงานกับยาซูโกะ (ผู้จัดการในบริษัทนินเทนโดเช่นเดียวกัน) ใน พ.ศ. 2520 และปัจจุบันมีลูกสองคน ถึงแม้ว่ามิยาโมโตะจะมีผลงานมากมายรวมถึงโครงการหลายตัวที่เขามีส่วนร่วม มิยาโมโตะได้ชื่อว่าเป็นคนที่ทำตัวสมถะเห็นได้จากที่เขามักจะขี่จักรยานมาทำงาน
นักรบผู้กล้าผ่าแผ่นดินทรราช
นักรบผู้กล้าผ่าแผ่นดินทรราช (Gladiator) เป็นภาพยนตร์แนวมหากาพย์ กำกับการแสดงโดยริดลีย์ สก็อตต์ และนำแสดงโดยรัสเซล โครว์ ออกฉายในสหรัฐอเมริกาในวันที่ 5 พฤษภาคม พ.ศ. 2543 เนื้อเรื่องของภาพยนตร์เกิดขึ้นที่กรุงโรมสมัยที่จักรพรรดิก็อมมอดุสปกครอง เล่าถึงมักซิมุส แม่ทัพโรมันที่สามารถนำทัพชนะศึกสงครามในการขยายอาณาเขตของโรมได้สำเร็จ ในขณะเดียวกันจักรพรรดิมาร์กุส เอาเรลิอุส หวังให้มักซิมุสมาสืบทอดตำแหน่งต่อจากตน ทำให้ก็อมมอดุสลูกชายไม่พอใจเป็นอย่างยิ่ง จึงลอบปลงพระชนม์พระบิดาและแกล้งทำเป็นว่าจักรพรรดิมาร์กุส เอาเรลิอุส สวรรคตด้วยโรคชรา และออกคำสั่งให้ตามจับมักซิมุสโดยกล่าวหาว่ามักซิมุสคิดจะชิงบัลลังก์ ทำให้มักซิมุสต้องหนีจากการจับกุม อีกทั้งลูกเมียเขายังถูกสังหาร เวลาต่อมามักซิมุสตกอยู่ในฐานะทาสและได้เข้าร่วมเป็นกลาดิอาตอร์นักรบเดนตายที่คอยแสดงฝีมือการต่อสู้ให้ผู้ชมได้ชม มักซิมุสต้องการแก้แค้นก็อมมอดุสที่พรากลูกเมียไปจากเขา
ภาพยนตร์มีเนื้อหาที่อิงประวัติศาสตร์อยู่เล็กน้อย ซึ่งเนื้อเรื่องเกือบทั้งหมดเป็นเรื่องแต่งขึ้น เนื่องจากความจริงแล้วจักรพรรดิมาร์กุส เอาเรลิอุส ไม่ได้ถูกลูกชายลอบปลงพระชนม์แต่อย่างใด ภาพยนตร์เรื่องนี้ประสบความสำเร็จทั้งรายได้และคำวิจารณ์โดยทำรายได้ไปถึง 457 ล้านเหรียญ และได้รับรางวัลต่าง ๆ มาอีกจำนวนมาก เช่น
ฝูซี
ฝูซี ตามสำเนียงมาตรฐาน หรือ ฮอกฮี ตามสำเนียงฮกเกี้ยน ชื่ออื่นว่า เผาซี  เป็นวีรบุรุษทางวัฒนธรรมตามตำนานจีนและเทพปกรณัมจีน เป็นที่นับถือพร้อมกับนฺหวี่วา  ว่า เป็นผู้ก่อกำเนิดมนุษยชาติ สร้างสรรค์การล่าสัตว์ การประมง และการประกอบอาหาร รวมถึงคิดค้นระบบการเขียนแบบชางเจี๋ย (倉頡) เมื่อราว 2,000 ปีก่อนคริสตกาล นอกจากนี้ ยังนับเป็นพระเจ้าแผ่นดินพระองค์แรกของจีนในกลุ่มสามกษัตริย์ และนับถือว่า เป็นเทวดาผู้ชี้แนะให้ชาวจีนโบราณรู้จักการเลี้ยงสัตว์
ถ้ำหลงเหมิน
ถ้ำผาหลงเหมิน (, หลงเหมินฉือคู) เป็นกลุ่มถ้ำบนหน้าผา ห่างออกไปทางใต้ 12 กิโลเมตรจากเมืองลั่วหยาง ในมณฑลเหอหนาน ประเทศจีน อยู่ระหว่างภูเขาเซียงทางทิศตะวันออกกับภูเขาหลงเหมินทางทิศตะวันตก หันหน้าออกสู่ริมฝั่งแม่น้ำอี้ พื้นที่บริเวณกลุ่มถ้ำมีความยาวจากทิศเหนือจรดทิศใต้ประมาณ 1 กิโลเมตร จัดว่าเป็น 1 ใน 3 แหล่งปฏิมากรรมโบราณที่ประกอบด้วยถ้ำมั่วเกา ถ้ำหลงเหมิน และถ้ำยฺหวินกัง ที่มีชื่อเสียงที่สุดในจีน
มรดกโลก
ถ้ำลงเหมินได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 24 เมื่อปี พ.ศ. 2543 ที่เมืองแคนส์ ประเทศออสเตรเลีย ด้วยข้อกำหนดและหลักเกณฑ์ในการพิจารณา ดังต่อไปนี้
ทอม วอลเลอร์
ทอม วอลเลอร์ (Tom Waller, เกิด 4 เมษายน พ.ศ. 2517 ที่กรุงเทพมหานคร ประเทศไทย) ผู้กำกับและผู้สร้างภาพยนตร์ ลูกครึ่งไอริช-ไทย ทอม วอลเลอร์ก่อตั้งบริษัทสร้างภาพยนตร์ เดอ วอร์เรน พิคเจอร์ (De Warrenne Picture Company Ltd)
ผลงาน
ผลงานชิ้นแรกของเขาคือภาพยนตร์เรื่อง Monk Dawson (2541) ซึ่งเป็นผลงานการกำกับชิ้นแรกของเขาโดยสร้างจากนวนิยายชนะรางวัลของ Piers Paul Read จากนั้นเขาไปอำนวยการสร้างภาพยนตร์เรื่อง Eviction (พ.ศ. 2542), ผีเสื้อร้อนรัก (พ.ศ. 2545), นาค รักแท้ วิญญาณ ความตาย (2548), The Elephant King (พ.ศ. 2549) และ ซอยคาวบอย (พ.ศ. 2551) ซึ่งได้ถูกคัดเลือกให้ไปฉายในหัวข้อ Un Certain Regard ในเทศกาลภาพยนตร์เมืองคานส์ ภาพยนตร์เรื่องที่ 2 ของเขาคือ "ศพไม่เงียบ" (Mindfulness and Murder) ภาพยนตร์ภาษาไทยแนว ปริศนา-ฆาตกรรม ซึ่งสร้างจากนวนิยายชื่อเดียวกันโดย Nick Wilgus และ ภาพยนตร์ "เพชฌฆาต" (The Last Executioner) (พ.ศ. 2557)
ในปี พ.ศ. 2549 เขากำกับมิวสิควิดีโอเพลง "เอล นีโญ่" ให้กับนักร้องหญิงชาวไทย ทาทา ยัง
ต่อมาในปี พ.ศ. 2561 วอลเลอร์ได้รับเลือกให้กำกับภาพยนตร์ไทยเรื่อง The Cave นางนอน ภาพยนตร์ที่ดัดแปลงจากเรื่องจริงของ ปฏิบัติการค้นหาและกู้ภัยถ้ำหลวง ในถ้ำหลวง ซึ่งมีนักแสดงอาวุโสชาวไทย นิรุตติ์ ศิริจรรยา ร่วมแสดงในบทบาทของรัฐมนตรีว่าการกระทรวงการท่องเที่ยว พร้อมกับได้หน่วยซีลที่ร่วมในปฏิบัติการครั้งนั้นมาร่วมแสดงในภาพยนตร์เรื่องนี้
ด้านชีวิตส่วนตัว วอลเลอร์สมรสกับกับอดีตนักแสดงหญิง นักดนตรี และดีเจชาวไทย คทรีน่า กลอส ซึ่งได้ทำหน้าที่โปรดิวเซอร์ในเรื่อง "เพชฌฆาต" มีบุตร 2 คน
เขตพัฒนาพิเศษภาคตะวันออก
เขตพัฒนาพิเศษภาคตะวันออก (Eastern Special Development Zone; ESDZ) รู้จักกันในชื่อ อีอีซี (EEC) มีชื่อเดิมว่า ระเบียงเศรษฐกิจภาคตะวันออก (Eastern Economic Corridor) เป็นเขตเศรษฐกิจพิเศษซึ่งจัดตั้งขึ้นโดยมติคณะรัฐมนตรีใน พ.ศ. 2558 ตั้งอยู่บริเวณในชายฝั่งทะเลด้านตะวันออกของอ่าวไทยซึ่งถือเป็นพื้นที่ทางเศรษฐกิจที่สำคัญของประเทศไทย ครอบคลุมพื้นที่สามจังหวัดได้แก่จังหวัดฉะเชิงเทรา จังหวัดชลบุรี และจังหวัดระยอง กิจกรรมทางเศรษฐกิจที่เกิดขึ้นภายในระเบียงเศรษฐกิจนี้ มีมูลค่าราว 14% ของทั้งประเทศไทย
รายชื่อแหล่งมรดกโลกในประเทศอุซเบกิสถาน
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศอุซเบกิสถานทั้งสิ้น 5 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศอุซเบกิสถานมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 31 แห่ง
สโมสรกายบริหารแฟแร็นตส์วาโรช
สโมสรกายบริหารแฟแร็นตส์วาโรช (Ferencvárosi Torna Club) หรือที่รู้จักในชื่อ แฟแร็นตส์วาโรช (Ferencváros, ), ฟรอดี (Fradi) หรือชื่อย่อ แอ็ฟเตเซ (FTC) เป็นสโมสรฟุตบอลอาชีพฮังการี ตั้งอยู่ที่แฟแร็นตส์วาโรชในบูดาเปสต์ ปัจจุบันแข่งขันในแน็มแซตีบ็อยโนกชาก 1 ซึ่งเป็นลีกสูงสุดในฟุตบอลฮังการี สโมสรก่อตั้งใน ค.ศ. 1899 โดยแฟแร็นตส์ สปริงเกอร์ และกลุ่มผู้อาศัยในเขตแฟแร็นตส์วาโรชซึ่งเป็นเขตที่เก้าของบูดาเปสต์ แฟแร็นตส์วาโรชมีชื่อเสียงในระดับนานาชาติจากการชนะเลิศอินเตอร์-ซิตีส์แฟส์คัพในฤดูกาล 1964–65 ด้วยการเอาชนะยูเวนตุส 1–0 ในนัดชิงชนะเลิศที่ตูริน แฟแร็นตส์วาโรชเข้าชิงชนะเลิศรายการนี้อีกครั้งใน ค.ศ. 1968 ซึ่งพวกเขาแพ้ลีดส์ยูไนเต็ด และยังเข้าชิงชนะเลิศยูโรเปียนคัพวินเนอร์สคัพในฤดูกาล 1974–75 ซึ่งพวกเขาแพ้สโมสรฟุตบอลดือนามอกือยิว
แผนกที่มีชื่อเสียงที่สุดของสโมสรคือทีมฟุตบอลชายที่ได้รับการสนับสนุนเป็นอย่างดีและเป็นทีมฟุตบอลที่ได้รับความนิยมมากที่สุดในประเทศ ทีมกีฬาอื่น ๆ ได้แก่ ฟุตบอลหญิง แฮนด์บอลหญิง ฟุตซอลชาย ฮอกกี้น้ำแข็งชาย แฮนด์บอลชาย โปโลน้ำชาย จักรยาน ยิมนาสติก กรีฑา มวยปล้ำ เคอร์ลิง และว่ายน้ำ ซึ่งกีฬาแต่ละประเภทต่างก็ประสบความสำเร็จเป็นอย่างดี
สีประจำสโมสรคือสีเขียวและสีขาว มาสคอตประจำสโมสรคือนกอินทรีสีเขียว อันมีที่มาจากฉายา อินทรีเขียว
ชาวตุรกี
ชาวตุรกี หรือเรียกสั้น ๆ ว่า เติร์ก (Türkler) เป็นกลุ่มชนเตอร์กิกที่มีจำนวนมากที่สุด พวกเขาพูดภาษาตุรกีในหลายสำเนียง และเป็นประชากรที่อาศัยในประเทศตุรกีกับนอร์เทิร์นไซปรัส นอกจากนี้ ยังมีชุมชนเชื้อสายเติร์กที่อาศัยอยู่ทั่วบริเวณที่เคยเป็นของจักรวรรดิออตโตมันด้วย
ชาวเติร์กอพยพจากเอเชียกลางมาตั้งถิ่นฐานที่อานาโตเลียในคริสต์ศตวรรษที่ 11 ผ่านการพิชิตของจักรวรรดิเซลจุค นั่นถือเป็นจุดเริ่มต้นของการเปลี่ยนแปลงในภูมิภาคนี้ จากภูมิภาคที่ส่วนใหญ่พูดภาษากรีกหลังถูกแผลงเป็นกรีก ให้กลายเป็นมุสลิมเติร์ก  จักรวรรดิออตโตมันครอบครองพื้นที่ส่วนใหญ่ของคาบสมุทรบอลข่าน, คอเคซัสใต้, ตะวันออกกลาง (ไม่รวมอิหร่าน ถึงแม้ว่าจะควบคุมบางส่วนก็ตาม) และแอฟริกาเหนือมาหลายศตวรรษจนกระทั่งสิ้นสุดสงครามโลกครั้งที่หนึ่ง หลังสงครามประกาศอิสรภาพตุรกี ทำให้จักรวรรดิออตโตมันสิ้นสุดลงในวันที่ 1 พฤศจิกายน ค.ศ. 1922 และประกาศเป็นสาธารณรัฐตุรกีในวันที่ 29 ตุลาคม ค.ศ. 1923
รัฐธรรมนูญตุรกีมาตราที่ 66 ระบุ "ชาวเติร์ก" เป็น: "ใครก็ตามที่มีพันธะกับรัฐตุรกีผ่านการผูกสัญชาติ" คำอธิบายทางกฎหมายของ "ชาวเติร์ก" ในฐานะพลเมืองตุรกีมีความแตกต่างจากคำอธิบายทางชาติพันธุ์ โดยประชากรชาวตุรกีส่วนใหญ่ (ประมาณร้อยละ 70-75) มีเชื้อสายเติร์ก และประชากรชาวเติร์กจำนวนมากเป็นมุสลิม
วีเมนเอมพาวเวอร์เมนต์ลีก
วีเมนเอมพาวเวอร์เมนต์ลีก (Women Empowerment League) หรือเรียกอย่างย่อว่าวีลีก (WE League) หรือ โยกิโบ วีลีก (Yogibo WE League) ตามชื่อผู้สนับสนุน เป็นลีกฟุตบอลหญิงระดับสูงสุดในประเทศญี่ปุ่น เริ่มแข่งขันฤดูกาล 2021–22 เป็นฤดูกาลแรก ซึ่งเป็นการแข่งขันฟุตบอลหญิงระดับอาชีพอย่างเต็มรูปแบบครั้งแรกในประเทศญี่ปุ่น
ประวัติ
เมื่อวันที่ 3 มิถุนายน ค.ศ. 2020 สมาคมฟุตบอลญี่ปุ่น (เจเอฟเอ) ประกาศว่าจะตั้งวีลีกให้เป็นลีกฟุตบอลหญิงระดับอาชีพ ในขณะที่นาเดชิโกะลีกเดิมซึ่งเป็นลีกระดับกึ่งอาชีพจะลดระดับลงไปเป็นลีกระดับสองในฤดูกาล 2021–22 โดยมีคิกูโกะ โอกาจิมะ อดีตนักฟุตบอลหญิงทีมชาติญี่ปุ่นซึ่งประกอบธุรกิจในสหรัฐเป็นประธานวีลีกคนแรก
สโมสรจำนวน 17 สโมสรสมัครเข้าแข่งขันวีลีกฤดูกาลแรก โดยวีลีกจะคัดเลือก 8–10 สโมสรเข้าแข่งขันในฤดูกาลแรก ผลการคัดเลือกประกาศเมื่อวันที่ 15 ตุลาคม ค.ศ. 2020 โดยมีสโมสรเข้าแข่งขันฤดูกาลแรกจำนวน 11 สโมสร โดย 7 สโมสรในจำนวนนี้เป็นสโมสรสมทบของสโมสรในเจลีก
รูปแบบการแข่งขัน
วีลีก ฤดูกาล 2021–22 จะจัดให้ทั้ง 11 ทีมแข่งขันแบบพบกันหมดและเหย้า-เยือน และจะแข่งขันในช่วงฤดูหนาวในลักษณะเดียวกับลีกฟุตบอลในยุโรป ไม่มีการตกชั้นจากวีลีกลงไปยังนาเดชิโกะลีก อย่างไรก็ตาม สโมสรจากนาเดชิโกะลีกอาจจะเลื่อนชั้นขึ้นไปยังวีลีกในช่วงฤดูกาลแรก ๆ ได้เพื่อให้จำนวนสโมสรครบตามต้องการ
แต่ละสโมสรต้องมีผู้เล่นอย่างน้อย 5 คนที่ทำสัญญาเป็นนักฟุตบอลอาชีพโดยไม่จำกัดเงินเดือน นอกจากนี้วีลีกยังเปิดโอกาสให้ผู้เล่นต่างชาติเข้าแข่งขันได้ เจเอฟเอจะสนับสนุนเงินเดือนสำหรับผู้เล่นจากชาติอาเซียน ในขณะที่วีลีกจะสนับสนุนเงินเดือนสำหรับผู้เล่นจากชาติอื่น วีลีกพยายามดึงดูดผู้เล่นจากทีมชาติหญิงที่ทำผลงานได้ดีเช่นฝรั่งเศส เยอรมนี เนเธอร์แลนด์ และสหรัฐ และยังสนับสนุนค่าใช้จ่ายอื่น ๆ ที่จำเป็น เช่น ล่ามแปลภาษา เป็นต้น
ปราสาทกัสแตลโน-เบรอเตอนู
ปราสาทกัสแตลโน-เบรอเตอนู (Château de Castelnau-Bretenoux) เป็นปราสาท ที่ตั้งอยู่ที่เมืองพรูว์โดมาในจังหวัดล็อต แคว้นมีดี-ปีเรเน ประเทศฝรั่งเศส ปราสาทกัสแตลโน-เบรอเตอนูเป็นปราสาทอันเด่นเป็นสง่าที่สุดแห่งหนึ่งในบริเวณแกร์ซี
โกงกางบก
โกงกางบก ชื่ออื่น ๆ คือ ราไซ พังกาบก สันขวาน เป็นไม้ยืนต้นในวงศ์ Sapotaceae เปลือกต้นสีเทาแดง ทรงพุ่มเป็นทรงกรวย ใบเป็นใบเดี่ยว ไม่ผลัดใบ ผิวใบเรียบเป็นมัน สีเขียว ก้านใบสีน้ำตาลอมแดง ดอกเป็นดอกช่อกระจุก ออกตามง่ามใบ ฐานรองดอกรูปถ้วย ดอกขนาดเล็ก ผลเป็นผลเดี่ยว กลมรี มีขั้วเล็กน้อย ผิวเรียบ สีเขียวเป็นมัน กลีบเลี้ยงติดทนจนเป็นผล มีเมล็ดเดียว
ปราสาทกัสแตลโน-เบรอเตอนู
ประวัติ
การก่อสร้างปราสาทเริ่มขึ้นราวปี ค.ศ. 1100 ภายใต้อูก บารอนแห่งกัสแตลโนผู้สร้างกำแพงรอบคฤหาสน์ที่พำนัก อูกเป็นบรรพบุรุษของตระกูลกัสแตลโนผู้มีอำนาจผู้เป็นเจ้าของภูมิภาคที่มั่งคั่ง และ เป็นดินแดนบริวารของอาณาจักรเคานต์แห่งตูลูซ
โกงกางบก
พบในป่าชายเลน ในบริเวณติดต่อกับป่าชายหาด เนื้อไม้แข็ง ใช้ทำเครื่องใช้ เช่น ด้ามจอบ ด้ามขวาน และใช้ทำเครื่องเรือน ชาวโอรังอัซลีในรัฐเปรัก ประเทศมาเลเซีย นำใบมาบดใช้พอกรักษาอาการปวดศีรษะ
ดวงตาสวรรค์
ดอกหญ้า และ ดวงตาสวรรค์ เป็นนวนิยาย ประพันธ์โดย กัญญ์ชลา หรือ กฤษณา อโศกสิน เจ้าของบทประพันธ์ชื่อดัง สวรรค์เบี่ยง และ เมียหลวง โดย ดอกหญ้า เป็นเรื่องราวในวัยเด็กของเหล่าตัวละครเอก และ ดวงตาสวรรค์ เป็นเรื่องราวภาคต่อในตอนโต เป็นเรื่องของแพน หรือพันพร เทพประทาน นาฎศิลป์สาวหน้าตาดี เป็นที่ปลื้มของคุณชายใหญ่จนเขาขอเธอแต่งงาน แพนได้ย้ายเข้ามา วังสวนทิพย์ ได้เจอกับเล็กชายหนุ่มหน้าตาดี เธอหลงเสน่ห์เล็กและต้องการเป็นเจ้าของ โดยที่เล็กชอบพอกับหญิงออนอยู่แล้ว แต่เธอก็ไม่สนใจเพราะสิ่งที่เธอหมายปองต้องได้ทุกอย่าง วันหนึ่งแพนได้เจอกับหทัยซึ่งเขาชวนเธอไปแสดงหนัง หนังเรื่องที่เธอแสดงประสบความสำเร็จมาก แพนจึงกลายเป็นดาราดวงใหม่ แต่เธอไม่รู้หรอกว่า สิ่งที่เธอได้มาต้องแลกกับบทเรียนชีวิตราคา
ปราสาทกัสแตลโน-เบรอเตอนู
ประวัติ
ปราสาทได้รับการขยายต่อเติมหลายครั้งระหว่างคริสต์ศตวรรษที่ 12 จนถึงคริสต์ศตวรรษที่ 15 เมื่อต้องการที่จะปรับปรุงให้เหมาะสมกับการต้อต้านอาวุธที่วิวัฒนาการขึ้น
ดวงตาสวรรค์
ดอกหญ้า และ ดวงตาสวรรค์ ถูกทำเป็นภาพยนตร์ 2 ครั้ง ของปี พ.ศ. 2507 กับ พ.ศ. 2524 และได้ถูกนำมาสร้างเป็นละคร 3 ครั้ง ได้แก่ปี พ.ศ. 2521, พ.ศ. 2533 และ พ.ศ. 2554  โดยใช้ชื่อเรื่องว่า ดวงตาสวรรค์
ปราสาทกัสแตลโน-เบรอเตอนู
ประวัติ
ในปี ค.ศ. 1159 สมเด็จพระเจ้าเฮนรีที่ 2 แห่งอังกฤษยึดปราสาทได้ แต่ก็มาคืนให้กับบารอนแห่งกัสแตลโนเมื่อยุติสงครามร้อยปี
ระหว่างคริสต์ศตวรรษที่ 17 ปราสาทก็ได้รับการปรับปรุงทางด้านความงดงาม และ ความสะดวกต่อการเป็นที่พำนักอาศัย โดยการขยายหน้าต่างให้กว้างขึ้น, ตกแต่งห้องรับแขกอย่างหรูหรา และสร้างระเบียงเกียรติยศ
ดวงตาสวรรค์
เนื้อเรื่อง
แพน หรือ พันพร เทพประทาน หญิงสาวนาฏศิลป์สาวผู้มากด้วยฝีมือ แสดงละครรำได้อย่างประทับใจผู้ชม ขนาดเพื่อนชาวต่างประเทศของ ม.ร.ว. ราชาณัต เทวพันธุ์ขอสั่งภาพจิตรกรรมรูปแพนใส่เครื่องรำขนาดเท่าตัวจริง ชายใหญ่ปลาบปลื้มไปกับแพนจนถึงกับหลงรักและขอแต่งงานกับแพนในที่สุด โดยท่านชายผู้เป็นบิดาของชายใหญ่ก็ยินยอม อันที่จริงชายใหญ่เคยรู้จักแพนมาตั้งแต่ทั้งคู่ยังเป็นเด็กครั้งที่ชายใหญ่ได้อพยพหนีภัยสงครามโลกไปอยู่ที่ผักไห่ แต่เมื่อสงครามยุติ กลุ่มเด็กชาวกรุงฯ ได้แก่ ชายใหญ่ หญิงออนและหลานในไส้ คือ เอียดและเล็ก ลูกของราศี พี่สาวของประภากับพลตรี โภคา พากันกลับกรุงเทพฯ วันนั้นเองแพนได้ลอบขึ้นเรือมาจนกระทั่งเล็กมาสังเกตเห็น แพนได้ขอติดตามไปเรียนที่กรุงเทพฯ ประภายินยอมรับอุปถัมภ์แพน และราศีก็ช่วยฝากแพนเข้าเรียนนาฏศิลป์พร้อมกับตั้งชื่อให้ใหม่ว่า พันพร เทพประทาน การที่แพนตกลงใจยอมแต่งงานกับชายใหญ่ทำให้เทิน หนุ่มจากผักไห่ ซึ่งเป็นเพื่อนของแพนมาตั้งแต่เด็ก หัวใจแตกสลาย แพนทำท่าทีเหมือนว่าไม่ได้เคยรักเขามาก่อน เทินพ่ายแพ้แก่ชีวิตและหนีเตลิดไป ระหว่างทางน่านและหทัยได้พบกับเทินที่กำลังป่วยทั้งทางใจและกาย ทั้งสองจึงพาเทินมารักษาตัวที่บ้านพักตากอากาศของตระกูลที่ห้วยทราย ซึ่งอยู่ไม่ห่างจากบ้านพักตากอากาศของโภคา ที่นั้นเทินได้พบภาพถ่ายของตนสมัยเด็กจึงได้รู้ว่า น่านก็คือหนึ่งในเด็กชาวกรุงที่เคยอพยพหนีสงครามมาอยู่ที่ผักไห่ ทั้งน่าน และ หทัยต่างดีใจและอนุญาตให้เทินอาศัยอยู่ที่บ้านได้โดยไม่มีกำหนด
ปราสาทกัสแตลโน-เบรอเตอนู
ประวัติ
สภาพของปราสาททรุดโทรมลงหลังจากการเสียชีวิตของตระกูลกัสแตลโนคนสุดท้ายในปี ค.ศ. 1715 ในปี ค.ศ. 1895 ฌ็อง มูลีเยรานักร้องอุปรากรคอมมิกก็ซื้อปราสาทและสิ่งของภายในเช่นเฟอร์นิเจอร์และงานศิลปะศาสนา หลังจากการเสียชีวิตของฌ็องในปี ค.ศ. 1932 ปราสาทก็ได้รับการยกให้แก่รัฐเพื่อเปิดให้ประชาชนชม
ดวงตาสวรรค์
เนื้อเรื่อง
ผู้ที่เดือดร้อนที่สุดต่อการหายไปของเทินคือเอียด พี่สาวของเล็ก หญิงออน เริ่มจะสงสัยว่าเอียดจะแอบรักเทิน เพราะเทินเข้ามาสนิทสนมกับครอบครัวตั้งแต่ที่ผักไห่ เมื่อเข้ามาศึกษาต่อในกรุงเทพฯ ทั้งเทินและเล็กก็ยังได้เรียนอยู่ด้วยกันอีก เล็กและหญิงออนกลัดกลุ้มใจ เพราะเอียดไม่เปิดปากบอกใครในเรื่องของความรัก แต่อาการของเอียดก็แย่ลงจนถึงขั้นล้มป่วย แพนเข้าไปมีบทบาทอยู่ในวังสวนทิพย์ ท่ามกลางความไม่พอใจของเหล่าคนเก่าแก่ ในขณะเดียวกัน หทัยซึ่งได้เคยเห็นแพนมาก่อน ก็หมายมั่นว่าจะเชิญแพนมาเป็นนางเอกหนังเรื่องใหม่ ลมลวง หทัยได้ติดตามไปทำความรู้จักกับแพน โดยมี น่าน พาไปพบ และได้รื้อฟื้นความหลังที่เคยรู้จักกันมาก่อนกับหญิงออนด้วย อาการป่วยของเอียดไม่ดีขึ้น ประภาจึงพาเอียดไปพักผ่อนที่ห้วยทรายโดยมีเล็กและหญิงออนไปส่ง ที่นั่นเอียดได้พบกับเทินโดยบังเอิญและทั้งสองได้แสดงมิตรภาพที่ดีต่อกัน ความสุขของคู่อื่น ๆทำให้แพนเดือดร้อนอยู่ในใจ และยิ่งแพนรู้ว่าชายใหญ่ ซึ่งโหมทำงานหนักล้มป่วยลง ด้วยวัณโรคปอด แพนยิ่งร้อนใจ แต่ก็ต้องพยายามรักษาหน้าของตนเองโดยการทำหน้าที่ของสะใภ้วังสวนทิพย์ที่ดี แต่มันขัดกับความรู้สึกที่แท้จริงของตน ในที่สุด แพนจึงติดต่อไปยังหัสดินทร์ภาพยนตร์ เพื่อตกลงยอมแสดงหนังเรื่องลมลวง ทำให้ชายใหญ่ไม่มีความสุขและเกิดปัญหาครอบครัวอย่างแรง ลมลวงประสบความสำเร็จอย่างสูงกลายเป็นหนังยอดนิยมเงินล้านและแพนเองก็ได้มีชื่อเสียงเป็นดาราดวงใหม่ แพนอยากจะหย่ากับชายใหญ่แต่ชายใหญ่ไม่ยอม จึงกลับไปอยู่กับประภา ในวันที่เล็กกลับจากงานเลี้ยงและแพนเป็นคนคอยเฝ้าปิดประตูให้ แพนวางแผนทำเป็นถูกเล็กปลุกปล้ำ เล็กจำเรื่องที่เกิดขึ้นไม่ได้ แต่ก็เล่าให้หญิงออนฟัง ทำให้ความสัมพันธ์ระหว่างเล็กกับหญิงออนมีปัญหากัน แพนรีบวางแผนที่จะกำจัดหญิงออนออกจากเล็กตลอดไป
ปราสาทกัสแตลโน-เบรอเตอนู
ที่ตั้งและลักษณะ
ปราสาทตั้งอยู่บนเนินสูง ตรงทางแพร่งของหุบเขาหลายหุบเขา และแม่น้ำดอร์ดอญ ที่มองเห็นได้จากแต่ไกลจากหินสีแดงที่ใช้ในการก่อสร้าง
ดวงตาสวรรค์
เนื้อเรื่อง
เมื่อหญิงออนกลับเข้าบ้านสะอึ้งบอกว่าอาจารย์วีระโทรมาว่าชายใหญ่ป่วยอยู่ที่บ้านอาจารย์วีระ และจะให้รถมารับที่วังพาหญิงออนไปบ้านอาจารย์วีระ เล็กได้ทราบข่าวจึงโทรศัพท์ไปเช็คที่บ้านอาจารย์วีระ พบว่ายังไม่กลับจากต่างจังหวัด และชายใหญ่ไม่ได้เป็นอะไร เล็กรีบไปที่วังสวนทิพย์ และออกไปตามหา ระหว่างนั้นเอียดกับหญิงออนกำลังต่อรองกับเชนเพื่อจะให้หลุดพ้นออกมา จนในที่สุดเชนยอมปล่อยตัวทั้งสองคนและขอให้สัญญาว่าจะไม่เอาความ หญิงออนและเอียดกลับมาแล้ว เล็กจึงรีบออกจากบ้านไปรับขวัญ พบแพนยืนขวางอยู่หน้าบ้าน และเล็งปืนขู่จะฆ่าเล็กด้วยปืนของเทินที่แพนแอบขโมยไป ระหว่างนั้นนักข่าวมาที่บ้าน พร้อมตำรวจ ตามที่ราศีแจ้งไป เรื่องหญิงออนและเอียดหายตัวไป แพนจึงตัดสินใจยิงเล็ก แพนรู้สึกผิดมากเกิดกลัวนักข่าว จึงวิ่งหนีออกไปจากบ้านและฆ่าตัวตายตาย ขณะที่โภคารีบพาเล็กไปส่งโรงพยาบาล ก่อนหน้านั้นแล้ว
ปราสาทกัสแตลโน-เบรอเตอนู
ที่ตั้งและลักษณะ
ผังเกือบจะเป็นทรงสามเหลี่ยม โดยมีหอกลมตรงมุมแต่ละมุม หอกลางสี่เหลี่ยมและตัวตึกหลักที่สร้างมาตั้งแต่ยุคกลางก็ยังคงอยู่ ปราสาทเป็นสิ่งก่อสร้างที่น่าประทับใจตรงที่เป็นสิ่งก่อสร้างที่เด่น ที่มีกำแพงล้อมรอบสามด้าน และมีกำแพงม่านระหว่างหอกลมเก้าหอ
รายชื่อแหล่งมรดกโลกในสหราชอาณาจักร
ในสหราชอาณาจักรและอาณานิคมโพ้นทะเลมีแหล่งมรดกโลกที่ขึ้นทะเบียนโดยยูเนสโกทั้งหมด 33 รายการ แหล่งมรดกโลกของสหราชอาณาจักรที่ได้ขึ้นทะเบียนในครั้งแรกเมื่อ พ.ศ. 2529 ได้แก่
ใน พ.ศ. 2489 ประเทศ 26 ประเทศ รวมถึงสหราชอาณาจักร ได้ให้สัตยาบันธรรมนูญแห่งองค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ซึ่งมีความมุ่งหมายเพื่อ "อนุรักษ์และคุ้มครองมรดกทางเอกสาร งานศิลปะ และอนุสรณ์ทางประวัติศาสตร์และธรรมชาติของโลก" สหราชอาณาจักรได้ให้เงินช่วยเหลือกองทุนมรดกโลกปีละ 130,000 ปอนด์เพื่อเป็นเงินทุนในการอนุรักษ์แหล่งมรดกโลกในประเทศกำลังพัฒนา แหล่งมรดกโลกบางแห่งนั้นประกอบด้วยสถานที่หลายแห่งที่มีสถานที่ตั้งทางภูมิศาสตร์หรือมรดกทางวัฒนธรรมร่วมกัน
คณะกรรมการแห่งสหราชอาณาจักรว่าด้วยการศึกษา วิทยาศาสตร์ และวัฒนธรรมแห่งสหประชาชาติ มีบทบาทในการแนะนำนโยบายเกี่ยวกับยูเนสโกต่อรัฐบาลอังกฤษซึ่งรับผิดชอบต่อการดูและรักษาแหล่งมรดกโลกในประเทศ ใน พ.ศ. 2551]แอนดี เบิร์นแฮม รัฐมนตรีว่าการกระทรวงวัฒนธรรม สื่อ และกีฬาในขณะนั้น ได้แถลงถึงความกังวลเกี่ยวกับประโยชน์ของการขึ้นทะเบียนสถานที่ในสหราชอาณาจักรเป็นแหล่งมรดกโลก และเรียกร้องให้ทบทวนนโยบายของรัฐบาลในการเสนอชื่อสถานที่ใหม่ๆ เนื่องมาจากค่าใช้จ่ายที่สูงขึ้นและมีรายได้จากนักท่องเที่ยวน้อยกว่าที่คาดการณ์ไว้ อีกทั้งมีนักท่องเที่ยวไม่มากที่ตระหนักถึงสถานะมรดกโลกของสถานที่เหล่านั้น
เกณฑ์การรับรองแหล่งมรดกโลกข้อที่ i-iv ใช้สำหรับมรดกโลกประเภทวัฒนธรรม และข้อที่ vii-x ใช้สำหรับประเภทธรรมชาติ ในสหราชอาณาจักรมีแหล่งมรดกโลกประเภทวัฒนธรรมยี่สิบสามแห่ง ประเภทธรรมชาติสี่แห่ง และประเภทผสมหนึ่งแห่ง จำนวนแหล่งมรดกโลกในสหราชอาณาจักรที่แบ่งตามประเภทจะใกล้เคียงจำนวนแหล่งมรดกโลกทั้งหมดในโลกที่แบ่งตามประเภทเช่นกัน คือ จากแหล่งมรดกโลก 890 แห่งทั่วโลก เป็นประเภทวัฒนธรรมร้อยละ 77.4 ธรรมชาติร้อยละ 19.8 และผสมร้อยละ 2.8% โดยเซนต์คิลดาเป็นแหล่งมรดกโลกประเภทผสมแห่งเดียวในสหราชอาณาจักร ซึ่งแต่เดิมนั้นได้ขึ้นทะเบียนเนื่องด้วยเป็นถิ่นที่อยู่ตามธรรมชาติของพันธุ์พืชและสัตว์เท่านั้น ต่อมาใน พ.ศ. 2548 ได้รับการเสนอให้เพิ่มความสำคัญในฐานะที่ตั้งชุมชนเกษตรกรรมในอดีต และกลายเป็นแหล่งมรดกโลกประเภทผสมหนึ่งใน 25 แห่งจากทั่วโลก ส่วนแหล่งมรดกโลกประเภทธรรมชาติได้แก่ ชายฝั่งดอร์เซตและอีสต์เดวอน ไจอันส์คอสเวย์และชายฝั่ง เกาะกอฟและอินักเซสซิเบิล และเกาะเฮนเดอร์สัน ที่เหลือเป็นประเภทวัฒนธรรม
แหล่งมรดกโลก
ตารางด้านล่างแสดงข้อมูลเกี่ยวกับแหล่งมรดกโลกแต่ละแห่ง
บัญชีรายชื่อเบื้องต้น
บัญชีรายชื่อเบื้องต้นเป็นรายชื่อสถานที่สำคัญทางวัฒนธรรมและธรรมชาติที่แต่ละประเทศยื่นเสนอให้ขึ้นทะเบียนในบัญชีรายชื่อมรดกโลก รายชื่อสามารถปรับเปลี่ยนได้ตลอดเวลา แต่การเพิ่มสถานที่ลงในรายชื่อจะต้องทำก่อนเสนอชื่อขึ้นทะเบียนห้าถึงสิบปี
บัญชีรายชื่อเบื้องต้นของสหราชอาณาจักร ประกอบด้วยสถานที่ 8 รายการ